एक महीने में व्यवस्था बनाने का आश्वासन
निरीक्षण के दौरान पहुंची तहसीलदार को अस्पताल की व्यवस्था में दिखा सुधार
भास्कर संवाददाता | हरदा
जिला अस्पताल में आने वाले एक महीने में नलों की व्यवस्थित फिटिंग की जाएगी। गंदगी को दूर कर दिया जाएगा। यह सब लिक्विड वेस्ट मैनेजमेंट के तहत किया जाएगा। शनिवार को जिला अस्पताल के निरीक्षण के लिए पहुंची तहसीलदार अंकिता बाजपेयी को यह बात अस्पताल प्रबंधन ने कही। सुबह निरीक्षण के दौरान तहसीलदार को अस्पताल की व्यवस्थाओं में पहले से सुधार देखने को मिला। सफाई की अभी भी कमी पाई गई, लेकिन इसे जल्द ही दूर करने की बात कही। निरीक्षण के दौरान अस्पताल के डॉक्टरों ने चर्चा में तहसीलदार को बताया आने वाले एक माह में जिला अस्पताल में लिक्विड वेस्ट मैनेजमेंट के तहत कार्य होना है। अस्पताल की गंदगी दूर हो जाएगी। ओपन एरिया को बंद किया जाएगा। अस्पताल में निर्माण कार्य भी समय सीमा में पूरा हो जाएगा। डॉक्टर्स और कर्मचारी समय पर अस्पताल पहुंच रहे हैं।
इस दौरान उन्होंने अस्पताल में भर्ती मरीजों से चर्चा कर उनके हालचाल भी जाने।
समय पर होने लगे काम
अस्पताल के अधिकारियों की मानें तो जिला अस्पताल के लगातार निरीक्षण से अस्पताल के काम समय पर होने लगे हैं। अस्पताल सूत्रों ने बताया डाॅक्टरों द्वारा ओपीडी टाइम में मरीजों का इलाज किया जा रहा है। इससे मरीजों की जांच, लैब, वार्ड भ्रमण आदि कार्य समय पर होने लगे हैं।
----------
hin_Deva hin_Deva bho_Deva hin_Deva hin_Deva hin_Deva hin_Deva unk